Diari Oficial de la Generalitat Valenciana


Sumari del DOGV 8814, del 16-05-2020 (2020/3503)

RESOLUCIÓ de 8 de maig de 2020 del consell d'administració de l'Autoritat de Transport Metropolità de València per la qual s'adopten mesures sobre els serveis de transport públic regular d'ús general de viatgers per carretera de la seua titularitat, en aplicació del que disposa el Reial decret 463/2020, de 14 de març, pel qual es declara l'estat d'alarma per a la gestió de la situació de la situació de crisi sanitària ocasionada pel Covid-19 i l'Orde TMA/384/2020, de 3 de maig, per la qual es dicten instruccions sobre la utilització de mascaretes en els diferents mitjans de transport i es fixen requisits per a garantir una mobilitat segura de conformitat amb el pla per a la transició cap a una nova normalitat
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8814

Data del DOGV
:   16-05-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3503


Data del document
:   08-05-2020

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * cura de la salut
    * epidèmia
    * planificació de transports
    * estat d'emergència
    * cura d'infermeria
    * salut pública
    * política de transports
    * malaltia infecciosa
    * legislació
    * política sanitària

RESOLUCIÓ de 8 de maig de 2020 del consell d'administració de l'Autoritat de Transport Metropolità de València per la qual s'adopten mesures sobre els serveis de transport públic regular d'ús general de viatgers per carretera de la seua titularitat, en aplicació del que disposa el Reial decret 463/2020, de 14 de març, pel qual es declara l'estat d'alarma per a la gestió de la situació de la situació de crisi sanitària ocasionada pel Covid-19 i l'Orde TMA/384/2020, de 3 de maig, per la qual es dicten instruccions sobre la utilització de mascaretes en els diferents mitjans de transport i es fixen requisits per a garantir una mobilitat segura de conformitat amb el pla per a la transició cap a una nova normalitat   
 [2020/3503]  
La Resolució de 17 d'abril de 2020 del consell d'administració de l'Autoritat de Transport Metropolità de València per la qual s'adopten mesures sobre els serveis de transport públic regular d'ús general de viatgers per carretera de titularitat de la Generalitat, en aplicació del que disposa el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19 va establir un nou règim de prestació dels serveis en atenció a l'evolució de la pandèmia i de la demanda associada.  
Havent-se dictat l'Ordre TMA/384/2020, de 3 de maig, per la qual es dicten instruccions sobre la utilització de mascaretes en els diferents mitjans de transport i es fixen requisits per a garantir una mobilitat segura de conformitat amb el pla per a la transició cap a una nova normalitat, resulta necessari dictar nova resolució.  
  
En virtut del que anteriorment s'ha exposat, i en exercici de les facultats conferides per l'article 14.2 c) del Reial decret 63/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19 i per l'article 8.1 b) i 9.1 a) del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València, previ acord del consell d'administració en sessió del 8 de maig de 2020, resolc:  
  
Primer. Percentatge de reducció de serveis sobre l'oferta de transports  
1. Els operadors de serveis de transport públic regular d'ús general de viatgers per carretera titularitat de l'ATMV podran reformular la seua oferta de serveis, quan es presta a risc i ventura, reduint-la com a màxim als límits següents: fins al 20 % en els intervals d'hora punta i fins al 50 % en les hores vall i festius. A aquest efecte s'estableixen com a intervals d'hora punta els següents:  
07.30 a 09.30 hores  
13.30 a 15.30 hores  
17.00 a 19.00 hores  
  
2. Els operadors de serveis de transport públic regular d'ús general de viatgers per carretera titularitat de l'ATMV hauran de reformular la seua oferta de serveis, quan es presta sota la modalitat d'obligació de servei públic, i reduir-la en els següents percentatges: el 20 % en els intervals d'hora punta i el 50 % en les hores vall i festius. A aquest efecte s'estableixen com a intervals d'hora punta els següents:  
07.30 a 09.30 hores  
13.30 a 15.30 hores  
17.00 a 19.00 hores  
  
3. El nou règim d'explotació dels serveis resultant de l'aplicació dels anteriors, aixì com dels adoptats per les resolucions de 18 de març, de 3 d'abril i de 17 d'abril de 2020, haurà de remetre's en el termini de 7 dies a l'ATMV d'acord amb el model de "pla d'explotació" que determine l'ATMV. L'empresa donarà la major difusió possible del nou règim d'explotació a les persones usuàries del servei utilitzant per a això tots els canals d'informació disponibles.  
  
  
Segon. Condicions específiques de prestació de serveis  
1. Els vehicles hauran de disposar de cartelleria específica a l'entrada dels mateixos en la qual s'indicarà el nombre màxim d'ocupants susceptibles de romandre en el vehicle i el seu desglossament segons siguen asseguts i dempeus.  
2. Es prioritzaran i es recomanaran als usuaris els mètodes de pagament alternatius al pagament efectiu, com ara abonaments, targeta de crèdit o uns altres similars.  
  
Tercer. Neteja dels vehicles  
Els operadors de transport públic de viatgers queden obligats a realitzar una neteja diària dels vehicles de transport d'acord amb les recomanacions que establisca el Ministeri de Sanitat.  
  
La present resolució deixa sense efectes la Resolució de 17 d'abril de 2020 del consell d'administració de l'Autoritat de Transport Metropolità de València per la qual s'adopten mesures sobre els serveis de transport públic regular d'ús general de viatgers per carretera de titularitat de la Generalitat, en aplicació del que disposa el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19, sent aplicable des del dia de la seua publicació en el Diari Oficial de la Generalitat Valenciana i fins a resolució en contra mentre es trobe vigent l'estat d'alarma i les seues pròrroges.   
Contra la present resolució, que esgota la via administrativa, pot interposar-se amb caràcter potestatiu, recurs de reposició davant el Consell d'Administració de l'ATMV en el termini d'un mes, comptador des de l'endemà de la seua publicació, en virtut del que disposen els articles 123 i 124 de la Llei 39/2015, d'1 d'octubre, de procediment administratiu comú de les administracions públiques.  
No obstant el que es disposa en el paràgraf anterior, la present resolució podrà ser impugnada directament davant la sala contenciosa administrativa del Tribunal Superior de Justícia de la Comunitat Valenciana, mitjançant la interposició del corresponent recurs contenciós administratiu en el termini de dos mesos, comptadors des de l'endemà de la publicació de la present resoluciió, de conformitat amb el que disposa l'article 46 de la Llei 29/1998 de 13 de juliol, reguladora de la jurisdicció contenciosa administrativa.  
  
València, 8 de maig de 2020.- El president del Consell d'Administració de l'Autoritat de Transport Metropolità de València: Arcadi España García.